Slika na kojoj se prikazuje tekst, isječak crteža, znak

Opis je automatski generiranREPUBLIKA HRVATSKA

PRIMORSKO-GORANSKA ŽUPANIJA

OPĆINA KOSTRENA

***Općinski načelnik***

KLASA: 400-01/23-01/04

URBROJ: 2170-22-06-24-16

Kostrena, 21. listopad 2024.

***MATERIJAL***

*za sjednicu Općinskog vijeća*

*zakazanu za . listopada 2024. godine*

*Točka* *.* *dnevnog reda*

Predmet: ***Prijedlog odluke o II. izmjenama i dopunama Proračuna Općine Kostrena za 2024. godinu***

***O b r a z l o ž e n je :***

Proračun Općine Kostrena za 2024. godinu i projekcije za 2025. i 2026. godinu i Odluku o izvršavanju Proračuna Općine Kostrena za 2024. godinu donijelo je općinsko vijeće na sjednici održanoj 29. studenog 2023. godine, a objavljeni su u “Službenim novinama Općine Kostrena" broj 10/23 od 30. studenog 2023. godine.

Odluku o prvim izmjenama i dopunama Proračuna Općine Kostrena za 2024.g. donijelo je općinsko vijeće na sjednici održanoj 21.svibnja 2024.g., a objavljena je u “Službenim novinama Općine Kostrena" broj 06/24 od 22. svibnja 2024. godine.

Temeljem članka 45. Zakona o Proračunu („Narodne novine br. 144/21), te članka 31. Odluke o izvršavanju Proračuna Općine Kostrena za 2024. godinu („Službene novine Općine Kostrena“ br. 10/23“), praćenja podataka o naplati prihoda i izvršenju rashoda Proračuna, te razmatranjem stvarnih mogućnosti za realizaciju projekata po pojedinim programima, ukazuje se potreba novog uravnoteženja Proračuna Općine Kostrena za 2024.godinu.

Razlozi za to jesu:


- Odluka o raspodjeli rezultata Proračuna Općine Kostrena za 2023. godinu kojom je utvrđena visina viška prihoda iz protekle godine i način raspodjele istog.

- Nova procjena prihoda proračuna za 2024. godinu temeljena na dosadašnjim saznanjima o naplati prihoda tijekom godine


- Analizom troškova po pojedinim aktivnostima uočeno je da je iz objektivnih razloga potrebno izvršiti izmijeniti planske vrijednosti te planirati neke aktivnosti i projekte koji prvotno nisu bili planirani


Iz ove činjenice proizašla je potreba prenamjene sredstava između pojedinih programa, projekata i aktivnosti te potreba za osiguranjem sredstava za izvršavanje nekih potpuno novih aktivnosti za koje nisu bila osigurana sredstva.

Prijedlogom II. izmjena i dopuna Proračuna za 2024. godinu prihodovna strana predlaže se za povećanje u iznosu od 205.787 eur, za koliko se povećava i rashodovna strana Proračuna. Ukupni proračuna se povećava sa 12.832.915 eur na 13.038.702 eur.



Raspored prihoda i primitaka te rashoda i izdataka po vrstama prikazan je u slijedećoj tabeli:







**PRIHODI I PRIMICI**

Prihodi od poslovanja predloženi su za izmjenu kako slijedi:

„Prihodi od poreza“ predlažu se za povećanje u iznosu od 625.717 eur i to temeljem procjene projekcije do kraja godine, a sukladno dosadašnjem izvršenju prihoda od poreza.

„Pomoći iz inozemstva i od subjekata unutar općeg proračuna„ predloženi su za povećanje u ukupnom iznosu od 3.140 eur. Povećanje je nastalo temeljem nove procjene potencijalnog dobivanja pomoći koje se očekuje. Promjene su na stavkama:

* 11.000 eur povećanja odnosi se na sredstava za fiskalnu održivost vrtića s obzirom na dosadašnja ostvarena sredstva te s obzirom na najavu financiranja i pedagoške godine 2024/2025. Cjelokupni iznos raspoređuje se na rashode proračunskog korisnika Dječji vrtić Zlatna ribica.
* 6.250 eur povećanja odnosi se na odobrena sredstva za funkcionalno spajanje (Autotrolej)
* Za 15.000 eur se umanjuju pomoći iz županijskog proračuna, a odnose se na sredstva u visini 15.000 eur koja su dobivena u 2023. godini za uređenje školskog košarkaškog igrališta pored OŠ Kostrena. S obzirom da su sredstva dobivena u 2023.g. u planu proračuna za 2024.g. potrebno ih je umanjiti.

„Kapitalne donacije“ umanjuju se za 6.640 eur, a odnose se na sredstva koja je određena udruga prikupila i namjeravala donirati općini za uređenje školskog košarkaškog igrališta pored OŠ Kostrena. Općina je odlučila urediti igralište i financirati ga iz drugih izvora, stoga donacija nije realizirana.

„Prihodi od imovine“ umanjuju se za 25.500 eur prvenstveno zbog smanjenja naknada od koncesija s obzirom na dosadašnje izvršenje procjenjuje se smanjenje navedenih prihoda do kraja godine.

„Prihodi od upravnih i administrativnih pristojbi, pristojbi po posebnim propisima i naknada“ predlažu se za umanjenje za 362.600 eur.

Najznačajnije je umanjenje procjene prihoda od komunalnog doprinosa koje se umanjuje za 360.000 eur, a s obzirom na procjenu ostvarenja do kraja godine.

Prihodi od prodaje imovine korigiraju se kod prihoda od prodaje stanova koji se procjenjuju u nešto manjem obimu nego što je to prvotno planirano.

Ostali prihodi korigiraju se s obzirom na procjenu ostvarenja do kraja godine.

OBRAZLOŽENJE OPĆEG DIJELA FINANCIJSKOG PLANA PRORAČUNSKOG KORISNIKA DJEČJI VRTIĆ ZLATNA RIBICA

PRIHODI I PRIMICI

Ukupni prihodi pri 2. izmjeni i dopuni Financijskog plana za 2024. godinu predlažu se u iznosu 1.189.700,00 eura, te u odnosu na izvorni plan povećavaju u iznosu od 6.190,00 eura.

Planirana struktura prihoda i primitaka Dječjeg vrtića ''Zlatna ribica'' za 2024. g. iskazuje se kroz skupine prihoda:

* 63 - Pomoći iz inozemstva i od subjekata unutar općeg proračuna (dio izvora financiranja 42) - podrazumijevaju pomoći iz nenadležnih proračuna, Ministarstva znanosti, obrazovanja i mladih za predviđenih za nabavu didaktičkih sredstava. Procjenjuju se sukladno broju upisane djece s poteškoćama u razvoju, te djece u predškolskoj dobi. 2. Izmjenama i dopunama Plana planirani iznos se povećava za 2.450,00 eura sukladno dosadašnjem trendu ostvarenja, te u skladu s novom odlukom Ministarstva.
* 64 – Prihodi iz imovine (izvor 24) - podrazumijevaju prihode od zateznih kamata po provedenim ovrhama nad dužnicima koji nisu podmirili više mjeseci smještaja djeteta u Vrtiću. Prihodi od kamata planirani su po procjenama prethodnih godina, te temeljem aktivnih ovrha. 2. Izmjenama i dopunama Plana planirani iznos se umanjuje za 50 eura, s obzirom da se isti ne očekuje s obzirom na izostanak provedbi novih ovrha.
* 65 - Prihodi od upravnih i administrativnih pristojbi, pristojbi po posebnim propisima i naknada (izvori financiranja 32, 66) – koji podrazumijevaju prihode od sufinanciranja boravka djece od strane roditelja, Općine Kostrena po programu socijalne skrbi, i prihoda s naslova osiguranja po refundaciji štete. Prihodi su planirani sukladno broju upisane djece, temeljem izdanih rješenja Općine Kostrena po pitanju Odluke o socijalnoj skrbi. Osim navedenog unutar istog razreda prihoda uvrstila se i procjena eventualnih mogućnosti kvarova i lomova temeljem kojih se ostvaruje refundacija štete od strane osiguranja. 2. izmjenama i dopunama Plana planirani iznos se umanjuje za 2.600,00 eura, sukladno procjenama temeljem dosadašnjeg ostvarenja, uz procjenu izostanku prihoda s naslova osiguranja po refundaciji šteta do kraja godine.
* 66 – Prihodi od prodaje proizvoda i robe, te pruženih usluga, prihodi od donacija (izvori financiranja 21,22,23) - podrazumijevaju prihode od zakupa poslovnog prostora za provođenje programa od strane školu jezika Linguae (izvor 21), te prihod od proizvodnje električne energije od solarne elektrane na krovu Vrtića (prethodno izvor 22, nadalje klasificirano kao izvor 23). Procjene za prihode temeljene su na procjeni temeljem ostvarenja prethodnih godina, s obzirom da su oba prihoda ovisna o varijabilnim faktorima (broj upisanih na tečaj jezika za zakup, dok za proizvodnju iz solarne elektrane ovisi o broju sunčanih dana). 2. Izmjenama i dopunama plana planirani iznos umanjuje se za 440,00 eura. Razlog umanjenju proizlazi iz načina ostvarivanja prihoda od proizvodnje električne energije, na način da se isti ostvaruje tek iduće godine po isteku tekuće godine, odnosno po izdanom računu od strane Vrtića za proizvodnju električne energije, ukoliko se ostvari višak proizvodnje, dok se dosad isto ostvarivalo automatizmom uplata od strane HEP Opskrbe d.d. na mjesečnoj razini. Istovremeno se mijena naziv šifra izvora po navedenom prihodu radi usklađenja s Okružnicom ministarstva financija iz ožujka 2024. (gdje se navodi konto koji se mora koristiti za proizvodnju el. energije). Osim navedenog, ostvarena je i donacija od strane trgovačkog društva (izvor 52), što umanjuje razliku na iskazanom kontu.
* 67 – Prihod iz nadležnog proračuna i od HZZO-a temeljem ugovornih obveza (izvor financiranja 10 i djelomično 42) – podrazumijevaju prihode iz nadležnog proračuna Općine Kostrena za pokriće rashoda poslovanja i rashoda za nabavu nefinancijske imovine. Osim navedenog, na istoj skupini planirani su i prihodi iz nadležnog proračuna kojima je izvor pomoć državnog proračuna Općini Kostrena temeljem Odluke o dodjeli sredstava za fiskalnu održivost dječjih vrtića za pedagošku godinu 2023./2024. (djelomično iz prenesenog viška 2023. Općine Kostrena, te djelomično iz tekućih prihoda 2024.) 2. Izmjenama i dopunama plana planirani iznos se uvećava za 6.190,00 eura iz razloga povećanja prihoda tekućih pomoći Općini Kostrena iz državnog proračuna temeljem Odluke o dodjeli sredstava za fiskalnu održivost vrtića (izvor 42), dodijeljenih Vrtiću, uz istovremeno smanjenje prihoda iz nadležnog proračuna (izvor 10)

OBRAZLOŽENJE OPĆEG DIJELA FINANCIJSKOG PLANA PRORAČUNSKOG KORISNIKA CENTAR KULTURE KOSTRENA

PRIHODI I PRIMICI

Umanjuje se prihod 63 - Pomoći iz inozemstva i od subjekata unutar općeg proračuna – za 1.500,00 EUR te je planirani iznos sada 2.350,00 EUR. Promjene proizlaze iz:

* Smanjenja 636 - Pomoći proračunskim korisnicima iz proračuna koji im nije nadležan zbog izostanka prihoda ostvarenih od Primorsko goranske županije.

Uvećava se Prihod 67 - Prihodi iz nadležnog proračuna i od HZZO-a temeljem ugovornih obveza za 1.805,00 EUR te iznosi 178.320,00 EUR. Promjene proizlaze iz:

* Povećanja 671 - Prihodi iz nadležnog proračuna za financiranje redovne djelatnosti proračunskih korisnika – iz razloga osiguranja dovoljnog iznosa sredstava za provedbu aktivnosti u skladu s izostankom drugih prihoda (PGŽ).

**RASHODI I IZDACI**

Kod rashoda poslovanja najznačajnije je povećanje na stavci „materijalni rashodi“ i odnosi se na rashode za usluge, prvenstveno usluge tekućeg i investicijskog održavanja, zatim komunalne usluge te intelektualne usluge i ostale usluge

Obrazloženje povećanja rashoda po pojedinim programima i aktivnostima unutar pojedinih razdjela i glava daje se u nastavku.

Rashodi i izdaci po organizacijskoj klasifikaciji prikazani su u slijedećoj tabeli:

Slika na kojoj se prikazuje tekst, snimka zaslona, izbornik, broj

Opis je automatski generiran

**Razdjel 001. “PREDSTAVNIČKA I IZVRŠNA TIJELA“** predlaže se povećanje u iznosu od 19.200,00 eura.

***Glava 00102 Općinski načelnik*** predlaže se za povećanje u ukupnom iznosu od 19.200,00 eura unutar PROGRAMA REDOVNI RAD IZVRŠNOG TIJELA, od čega dio na aktivnosti *Pokroviteljstva i sponzorstva* u povećanju od 2.000,00 eura, *Ostale aktivnosti izvršnog tijela* u iznosu od 13.700,00 eura te je dodana nova Aktivnost Sportsko natjecanje UDVDR RH na kojoj je planiran iznos od 3.500,00 eura, a odnosi se na sudjelovanje udruge branitelja na državnom natjecanju.

**Razdjel 002. „UPRAVNI ODJEL ZA OPĆE, PRAVNE POSLOVE I LOKALNU** **SAMOUPRAVU“**

***Glava 00201 „Upravni odjel za opće, pravne poslove i lokalnu samoupravu“*** predlaže se ukupno povećanje od 41.720,00 eura.

Unutar PROGRAMA OSNOVNOŠKOLSKO OBRAZOVANJE predlaže se povećanje od 58.700,00 eura, i to prema aktivnostima:

***Sufinanciranje prijevoza školske djece*** predlaže se smanjenje u iznosu od 5.000,00 € obzirom na zaključeni ugovor o obavljanju prijevoza školske djece te obveze koje po istome preostaju do kraja proračunske 2024. godine.

***Produženi boravak*** predlaže se povećanje u iznosu od 60.000,00 eura obzirom na promjene koje su nastupile, a odnose se na povećanje bruto plaća učiteljica, i na povećanje broja učiteljica koje su zaposlene u produženom boravku i cjelodnevnoj nastavi OŠ Kostrena (od ranijih šest na osam) u školskoj godini 2024./2025. te činjenicu da Općina Kostrena osim plaća učiteljica u tekućoj školskoj godini podmiruje i materijalne troškove tih programa. Slijedom navedenog potrebno je uskladiti ranije planirane troškove ove aktivnosti.

***Korištenje dvorane – mlađi razredi***povećanje u iznosu od 2.100,00 €, ***Korištenje dvorane – stariji razredi*** smanjenje u iznosu od 1.800,00 € i ***Korištenje dvorane vannastavne aktivnosti*** povećanje od 400,00 eura budući je uvidom u izvršenje kartice predmetnih pozicija utvrđeno da je u svrhu podmirenja očekivanih stvarnih troškova do kraja 2024. godine potrebno uskladiti predmetne aktivnosti.

***Darivanje prvašića*** smanjenje u iznosu od 500,00 €. Predmetna pozicija u potpunosti je realizirana te naznačeni iznos predstavlja neutrošeni višak u 2024. godini.

***Pokloni za Sv. Nikolu*** povećanje u iznosu od 1.000,00 €. Uslijed inflacije i porasta cijena igračaka za djecu u 2024. godini procijenjena je potreba povećanja iznosa na predmetnoj poziciji.

***Općina prijatelj djece*** smanjenje u iznosu od 4.000,00 €, budući se nisu uspjele realizirati predviđene aktivnosti provođenja dječjih foruma u OŠ Kostrena.

***Nabavka radnih bilježnica i školskih potrepština*** povećanje u iznosu od 6.500,00 € radi osiguranja dostatnih sredstava u svrhu financiranja nabavke drugog obrazovnog materijala svim učenicima koji imaju prebivalište u Kostreni.

Unutar PROGRAMA SREDNJOŠKOLSKO OBRAZOVANJE predlaže se povećanje od 500,00 eura, i to na aktivnosti ***Stipendije izvrsnosti***, dok se unutar PROGRAMA VISOKOŠKOLSKO OBRAZOVANJE aktivnost ***Stipendije izvrsnosti*** predlaže smanjenje od 5.000,00 eura. Radi se o prenamjeni sredstava, a obzirom na stvarno stanje dodijeljenih učeničkih i studentskih stipendija.

Unutar PROGRAMA PROMICANJE KULTURE predlaže se smanjenje od 3.000,00 eura i to u aktivnosti ***Javne potrebe u Kulturi*** obzirom na okončani postupak natječaja za zadovoljenje javnih potreba u kulturi i dodijeljena odnosno neutrošena sredstva.

Unutar PROGRAMA ZDRAVSTVO predlaže se ukupno smanjenje od 8.000,00 eura i to na sljedećim aktivnostima:

***Dojenačka prehrana*** smanjenje u iznosu od 3.000,00 € s obzirom na višak sredstava koji se predviđa na kraju proračunske 2024. godine.

***Radne terapije*** smanjenje u iznosu od 1.000,00 € budući u 2024. godini do sada nije bilo korisnika radne terapije.

***Smještaj u zdravstvenu ustanovu*** povećanje u iznosu od 1.000,00 € s obzirom na dodatna sredstva koja je potrebno osigurati uslijed povećanja cijena usluga zdravstvene ustanove koja se financira.

***Ultrazvučni pregledi*** za što je predviđeno povećanje od 1.000,00 eura, a koje rezultira zbog povećanog boja obavljenih pregleda.

***Pomoć djeci oboljeloj od kroničnih bolesti i djeci s teškoćama u razvoju*** smanjenje u iznosu od 5.000,00 € s obzirom na višak sredstava koji se predviđa da neće biti utrošen do kraja proračunske 2024. godine.

***Zdravstveno savjetovanje*** povećanje u iznosu od 1.000,00 € kako bi se obzirom na veliki odaziv mještana po drugi put u 2024. godini mogao financirati i održati program provođenja preventivnih pregleda madeža od strane Nastavnog zavoda za javno zdravstvo PGŽ.

***Pomoć teško bolesnima*** smanjenje u iznosu od 2.000,00 € s obzirom na višak sredstava koji se predviđa na kraju proračunske 2024. godine.

Unutar PROGRAMA SOCIJALNA SKRB predlaže se smanjenje od 3.450,00 eura i to u odnosu na sljedeće aktivnosti:

***Smještaj predškolske djece*** gdje se predlaže povećanje od 2.500,00 eura, a koje rezultira brojem djece kojima se subvencionira boravak u registriranim obrtima ˝dadiljama˝ i vrtićima čiji osnivač nije Općina Kostrena, a koja djeca se po provedenom postupku upisa nisu uspjela upisati u Dječji vrtić ˝Zlatna ribica˝ zbog popunjenosti kapaciteta.

***Aktivnosti starijih osoba*** predlaže se povećanje u iznosu od 2.050,00 € kako bi se osigurala dostatna sredstva u svrhu financiranja predbožićnog druženja umirovljenika i starijih osoba.

***Gerontodomaćica*** predlaže se smanjenje u iznosu od 7.000,00 eura, budući se predmetna usluga obavlja u sklopu programa ˝Zaželi˝ dio koga je i Općina Kostrena.

***Glava 00202 „Dječji vrtić „Zlatna ribica“***

**PROGRAM REDOVNA DJELATNOST**

2. Izmjenama i dopunama ukupna planirana sredstva za provođenje programa redovne djelatnosti iznose 1.181.780,00 eura za 2024. godinu što je povećanje u odnosu na izvorni financijski plan za 2024.g. u iznosu od 7.710,00 eura.

AKTIVNOST „REDOVNA DJELATNOST“

31 – Rashodi za zaposlene **–** koji podrazumijevaju trošak plaća radnika redovnog programa za redovan i prekovremeni rad, te ostale rashode u vidu neoporezivih primitaka koji proizlaze iz Pravilnika o radu i zakonskih odredbi. Povećanje za 4.500,00 eura proizlazi i najavljene objave natječaja za 4 nova odgajatelja (od kojih je jedan pripravnik) i logopeda (za 1 mjesec troška u 2024.), te povećanja koeficijenta ravnatelja radi usklađenja zbog nesrazmjera povećanja provedenim uvođenjem Kolektivnog ugovora.

32 – Materijalni rashodi - podrazumijevaju trošak redovnog programa a odnosi se na naknade troškova zaposlenima (službena putovanja, usavršavanje i prijevoz na posao i sl.), rashode za materijal i energiju (literaturu, uredski materijal, didaktički potrošni i igračke, materijale za čišćenje i održavanje, namirnice, plin i električnu energiju, dijelove za tekuće održavanje, sitni inventar, službenu radnu i zaštitnu odjeću), rashode za usluge (poštarina, telekomunikacije, tekuće održavanje opreme, komunalne usluge, zakupnine i najamnine, obvezne zdravstvene preglede djelatnika, usluge odvjetnika, ugovore o djelu, računalne usluge , te usluge pranja posteljine, zaštite na radu i čuvanja imovine), te ostale nespomenute rashode (naknade za rad Upravnog vijeća, premije osiguranja, reprezentaciju, pristojbe i naknade te ostale rashode).

Ukupno povećanje strukturirano po izvorima u iznosu 3.210,00 eura proizlazi većinom iz potrebe za dodatnim financiranjem rashoda za namirnice zbog poskupljenja, službene i radne odjeće (nabava trenirki), te intelektualnih usluga zbog potrebe za savjetodavnim uslugama i angažmana predavača.

**DODATNI PROGRAMI PREDŠKOLSKOG ODGOJA**

2. Izmjenama i dopunama ukupna planirana sredstva za provođenje dodatnih programa predškolskog odgoja iznose 8.830,00 eura za 2024. godinu što je smanjenje u iznosu od 1.520,00 eura u odnosu na posljednje usvojeni financijski plan za 2024.g.

AKTIVNOST „ČAKAVSKI KANTUNIĆ“

Rashodi se umanjuju u iznosu od 700,00 eura u odnosu na posljednji plan. Smanjenje od 200 eura proizlazi iz dužeg bolovanja jedne od voditeljica, kojoj je sukladno prisutnosti isplaćen samo razmjerni dio dodatne nagrade. Umanjenje od 500,00 eura proizlazi iz izostanka potrebe za daljnjim troškovima materijalne prirode.

AKTIVNOST „RASTIMO ZAJEDNO“

Povećanje od 200,00 eura proizlazi iz procjene većeg troška službenog putovanja u Osijek.

AKTIVNOST „UPOZNAJMO SVIJET OKO NAS“

Smanjenje od 1.020,00 eura proizlazi sukladno procjeni broja izleta do kraja godine.

***Glava 00203 „Javna ustanova „Narodna knjižnica Kostrena““***

Javna ustanova „Narodna knjižnica Kostrena“ nema promjena u odnosu na trenutno važeći plan proračuna.

***Glava 00204 „Centar kulture Kostrena“***

Ovim Izmjenama i dopunama predlaže se povećanje od 305,00 EUR ukupno planiranih sredstava za provođenje rada Centra u odnosu na usvojeni financijski plan za 2024. godinu.

Struktura rashoda po programima za 2024. predviđena je kako slijedi:

**PROGRAM - REDOVAN RAD CENTRA KULTURE KOSTRENA**

U odnosu na usvojeni Financijski plan 2. izmjenama umanjuju se sredstva za ovaj program u iznosu 16.470,00 EUR

AKTIVNOST - REDOVAN RAD

31 - Rashodi za zaposlene iznose 55.450,00 EUR, planirano za dva djelatnika, odnosno ravnatelja i stručnog suradnika. S obzirom da se izvornim planom namjeravalo zaposliti višeg stručnog suradnika za radu u Kući kostrenskih pomoraca, natječajem je odabran vježbenik za višeg stručnog suradnika (na 85% plaće) - suradnik za programske aktivnosti KKP i programe u kulturi što je rezultiralo značajnom uštedom sredstava. Sukladno navedenome, nije potrebno osigurati dodatna sredstva za najavljeno povećanje osnovice plaće, čak niti uz rast iznosa neoporezivih primitaka utvrđenih Pravilnikom o radu.

32- Materijalni rashodi iznose 28.130,00 EUR, a odnose se ponajviše na rad Kuće kostrenskih pomoraca, u vidu raznih materijalnih i režijskih troškova. Smanjenje troškova u iznosu od 12.210,00 EUR proizlazi iz smanjenja rashoda za materijal i energiju s obzirom da su plin i električna energija nadalje trošak Općine Kostrena, kao i usluge tekućeg i investicijskog održavanja, komunalne usluge opskrbe vodom i odvoza smeća, smanjuju se zakupnine i najamnine, intelektualne i osobne usluge, računalne usluge i ostale. Smanjuje se i iznos premije osiguranja koje će se u potpunosti realizirati na trošak Općine Kostrena kao vlasnika zgrade KKP.

KAPITALNI PROJEKT OPREMANJE KUĆE KOSTRENSKIH POMORACA

Rashodi za nabavu proizvedene dugotrajne imovine iznose 24.500,00 EUR, što predstavlja umanjenje od 4.260,00 EUR. Umanjenje se odnosi na rashode za nabavu uredske opreme i namještaja, umanjenje za rashode opreme za održavanje i zaštite, ostale nespomenute izložbene vrijednosti. Naime, u ovom trenutku nije predviđeno dodatno opremanje KKP-a.

**PROGRAMI KULTURNIH DOGAĐANJA**

U odnosu na usvojeni Financijski plan ovim 2. izmjenama povećavaju se sredstva za ovaj program u iznosu 16.775,00 EUR, a što se odnosi na povećanje stavki programa kulturnih događanja sukladno ostvarenju i preuzetim obavezama.

JESEN U KOSTRENI

Iznos od 22.500,00 EUR će se utrošiti na ugovore o gostovanjima predstava, potrebe redarske i tehničke službe, promidžbu putem medija i društvenih mreža, tisak letaka i plakata. U odnosu na izvorni plan umanjenje od 500,00 EUR, sukladno potrebi.

PROLJEĆE U KOSTRENI

U odnosu na izvorni plan promjena je umanjenje od 900,00 EUR, sukladno ostvarenju.

DOGAĐANJA KUĆE KOSTRENSKIH POMORACA

Stavka se uvećava za 18.175 eur, a djelomično će se financirati iz vlastitih prihoda (prodaja ulaznica) i to u visini 11.200 eur. Sredstva se planiraju utrošiti na storytelling (oblik interpretacije baštine), ugovore s izvođačima i voditeljem za program Kuće, potrebe redarske i tehničke službe, promidžbu putem medija i društvenih mreža, trošak ZAMP-a, tisak letaka, brošura, plakata, izradu roll up-a i zastava, izradu suvenira.

Tijekom listopada u Kući se kontinuirano održavaju igraonice i radionice za djecu i odrasle kao i dodatne tematski vođene ture. Tijekom studenog planira se organizacija nekoliko prigodnih jesenskih manifestacija kao uvod za obilježavanje proslave prvog rođendana Kuće. Sve navedeno nije bilo planirano osnovnim proračunom, stoga je potrebno planirati dodatne troškove, prethodno navedene.

Pod aktivnošću DOGAĐANJA KUĆE KOSTRENSKIH POMORACA u osnovnom proračunu planirane su aktivnosti tijekom cijele godine koje su do sada već i izvršene. Dana 1.12. 2023. g. otvorena je Kuća kostrenskih pomoraca, te se proslava obilježavanja prve godišnjice otvorenja planira obilježiti raznim manifestacijama tijekom mjeseca prosinca. S obzirom da proslava obilježavanja prve godišnjice otvorenja Kuće nije posebno bila planirana, ovim izmjenama financijskog plana predlaže se uvrštavanje dodatnih manifestacija tijekom prosinca povodom obilježavanja prvog rođendana Kuće, i ostalih blagdana u prosincu koji su za Općinu Kostrena od posebnog značaja (Sveta Barbara, Sveti Nikola, Sveta Lucija, Božić, Nova Godina).

**Razdjel 003 „UPRAVNI ODJEL ZA FINANCIJE I GOSPODARSTVO“** predlaže se povećanje u iznosu od 29.980 eur. Povećanje se odnosi na :

**PROGRAM „OPĆI RASHODI STRUČNIH SLUŽBI“,** u iznosu 22.070 eur i to na slijedećim aktivnostima:

„REDOVNA DJELATNOST UO ZA FINANCIJE I GOSPODARSTVO“ iznos povećanja od 2.180 eur odnosi se na predviđeno povećanje rashoda za zaposlenike.

„ZAJEDNIČKI TROŠKOVI STRUČNIH SLUŽBI“ u iznosu 20.090 eur. Sukladno trenutnoj potrošnji te procjeni potrošnje do kraja tekuće godine napravljena je nova procjena troškova u smislu zajedničkih troškova stručnih službi, a povećanje se u najvećem dijelu odnosi na naknadu za odobrenje kredita za Centar za starije Kostrena u visini 20.000 eur koju je potrebno podmiriti do kraja godine.

**PROGRAM „GOSPODARSTVO“** predlaže se za povećanje u visini 10.910 eur.

Povećanje se predlaže na aktivnosti „PROGRAM POTICANJA PODUZETNIŠTVA“ s obzirom na napravljenu novu procjenu izvršenja navedenog programa s obzirom na zahtjeve poduzetnika koji su pristigli te koji su u najavi.

**Razdjel 004 „UPRAVNI ODJEL ZA KOMUNALNI SUSTAV, PROSTORNO PLANIRANJE I ZAŠTITU OKOLIŠA“**.

***Program 0913 KAPITALNA ULAGANJA U OBJEKTE U ZDRAVSTVU I SOCIJALNOJ SKRBI***

Ovaj program smanjuje se za 489.148 eura. Obzirom da je do kraja proračunske godine preostalo još dva puna mjeseca, rashodovna strana se usklađuje sa očekivanim izvršenjem tekućeg proračuna i ove stavke do kraja godine.

***Program 0310 ZAŠTITA OD POŽARA I CIVILNA ZAŠTITA***

Sredstva za provođenje ovog programa povećavaju se za 4.900 eura, a odnose se na sufinanciranje jednog obroka JVP Rijeka koji nije doznačen u 2023. godini.

***Program 1408 IZGRADNJA KOMUNALNE INFRASTRUKTURE***

Sredstva za realizaciju ovog programa povećavaju se za 117.500 eura. Najveća promjena odnosi se na stavku *Uređenje školskog košarkaškog igrališta* koja se povećava za 117.000 eura, a obuhvaća izvršene radove na obnovi košarkaškog igrališta u sklopu kojeg su izvedeni i radovi na uređenju okolnog puta i prilaza, nove rasvjete igrališta te oborinske odvodnje sa upojnom građevinom čime je riješen problem nanošenja velike količine zemlje i pijeska iz dvorišta škole i dvorane.

***Program 1511 ODRŽAVANJE KOMUNALNE INFRASTRUKTURE***

Ovaj program povećava se za 235.340 eura. Povećanje stavaka u najvećoj mjeri odnosi se na obavljanje komunalne djelatnosti koje se obavljaju putem KD Kostrena d.o.o. - *Čišćenje javnih površina-pometanje, Održavanje javnih zelenih površina, Održavanje groblja i mrtvačnica, Održavanje plaža.* Kroz aktivnost *Održavanje nerazvrstanih cesta* izvest će se građevinski radovi na rješavanju oborinske odvodnje u Perovićima, sanacija ceste u Dujmićima, uređenje rubnih dijelova ceste Mažeri-Vrh Martinšćica i dr. te projektno-tehnička dokumentacija rekonstrukcije raskrižja na Vrh Martinšćici na lokalnoj cesti LC58054. Unutar aktivnosti *Održavanje javnih površina* izvest će se građevinski radovi na postavljanju novih kamera kod rampe u Žurkovu, uređenju platoa za postavu spremnika u Ulici Iva Šodića, radovi na ugradnji jarbola kod spomenika „Sidro“, bravarski radovi na popravku ograda i dr.

Aktivnost *Čišćenje i odvoz krupnog otpada* povećava se za 19.000 eura i iznosi 100.000 eura, a u najvećoj mjeri odnosi se na zbrinjavanje krupnog otpada spremnicima 5 m3 na koje pravo ima svaki mještanin obveznik KD Čistoće jednom godišnje. Ove godine su pojačani zahtjevi mještana pa je tako umjesto dosadašnjih godina i prosječnih 150 spremnika ove godine taj broj znatnije veći i već sada iznosi preko 170, a do kraja godine se očekuje oko 200.

***Program 1512 UPRAVLJANJE IMOVINOM***

Ovaj program povećava se za 95.500 eura. Povećanje sredstva u najvećem obimu odnosi se na uređenje prostora u Rasadniku koje je u tijeku i čije se otvaranje očekuje polovicom studenog te na aktivnost *Održavanje zgrada i objekata u javnoj funkciji* koje se doznačuje KD Kostrena d.o.o. koji održava objekte u općinskom vlasništvu, a uslijed povećanja cijene rada.

***Program 1605 IZVANREDNO ODRŽAVANJE KOMUNALNE INFRASTRUKTURE***

Unutar ovog programa ističe se novi tekući projekt *Izvanredno održavanje ceste u Perovićima*. Od ljeta ove godine traju radovi na polaganju vodovodnog ogranka u Perovićima. Radovi se financiraju iz proračuna KD ViK-a, a izvodi ih društvo DINOCOP d.o.o. Omišalj. Obzirom da KD ViK kao investitor financira asfalterske radove na obnovi raskopane asfaltirane ceste i to unutar postojećih gabarita, Općina Kostrena će sa društvom DINOCOP d.o.o. ugovoriti radove, po ugovorenim cijenama iz KD ViK d.o.o., na asfaltiranju i uređenju rubnih dijelova ceste koji ne ulaze u zahvat i obuhvat radova KD ViK-a s ciljem da se cesta proširi na cca 5,50 m. Time će se omogućiti normalno dvosmjerno prometovanje vozila na nerazvrstanoj cesti u Perovićima što do sada nije bilo moguće obzirom da je cesta uglavnom bila širine cca. 3,00 m.

***Program 1606 IZVANREDNO ODRŽAVANJE POMORSKOG DOBRA***

Ovaj program povećava se za 22.600 eura i u najvećoj mjeri odnosi se na dovršenje započetih radova na postavljanju nove ograde na obalnom putu.

Programi ***1711 PROSTORNO PLANIRANJE I URBANIZAM*** *i* ***1712 IZRADA PROJEKTNE DOKUMENTACIJE*** povećavaju se za 2.000 i 7.500 eura, a odnose se na usklađenje stavaka sa izvršenjem tekućeg proračuna.

***Program 1906 ZAŠTITA OKOLIŠA***

Ovaj program povećava se za 3.500 eura, a povećanje se u najvećoj mjeri odnosi na izradu dopune Akcijskog plana poboljšanja kvalitete zraka na području Općine Kostrena za razdoblje 2024. – 2028., a nastavno na dopis *Ministarstva zaštite okoliša i zelene tranzicije, Uprave za klimatsku tranziciju, Sektor za zrak, tlo i zaštitu od svjetlosnog onečišćenja* koji su u svojem mišljenju o prihvatljivosti između ostalog uputili Općinu Kostrena da se predmetni prijedlog plana dopuni na način da uz sumporovodik (prekoračenje u 2022. godini) obuhvati i sumporov dioksid čija je granična vrijednost prekoračena tijekom 2023. godine, a prezentirana na sjednici Općinskog vijeća 18. srpnja 2024. godine u sklopu *Monitoringa kvalitete zraka na utjecajnom području INA Rafinerija nafte Rijeka-Urinj za 2023. godinu.*

Programi ***1515 KAPITALNE DONACIJE TRGOVAČKIM DRUŠTVIMA*** *i* ***2004 UNAPREĐENJE KVALITETE STANOVANJA*** smanjuju se za 15.000 eura odnosno povećavaju za 30.000 eura, a odnose se na usklađenje stavaka sa izvršenjem tekućeg proračuna.

***Program 2206 KAPITALNA ULAGANJA U OBJEKTE OSNOVNOŠKOLSKOG OBRAZOVANJA***

Unutar ovog novog programa planira se izrada idejnog rješenja rekonstrukcije osnovne škole u sklopu kojeg će se inkorporirati i povezivanje škole i dvorane tzv. „toplim mostom“ , a koja dokumentacija će biti osnova za izmjenu urbanističkog plana uređenja građevinskog područja naselja N-1.

**Predlaže se Općinskom vijeću usvajanje prijedloga i donošenje Odluke o II. Izmjenama i dopunama Proračuna Općine Kostrena za 2024. godinu.**

**OPĆINSKI NAČELNIK**

***Dražen Vranić, dipl. iur.***